ประกาศกรมอุตุฯ ฉ.8 อากาศแปรปรวนฝนฟ้าคะนองและฝนตกหนักบางแห่ง
ประกาศกรมอุตุนิยมวิทยา,อากาศแปรปรวนบริเวณประเทศไทยตอนบน ,ฉบับที่ 8 ลงวันที่ 23 พฤศจิกายน 2559,    ,บริเวณความกดอากาศสูงกำลังค่อนข้างแรงจากประเทศจีนได้แผ่ลงมาปกคลุมประเทศจีนตอนใต้แล้ว คาดว่าจะแผ่ลงมาปกคลุมภาคตะวันออกเฉียงเหนือตอนบนของประเทศไทยในวันนี้ (23 พ.ย. 59) และเข้าปกคลุมภาคเหนือ ภาคกลาง และภาคตะวันออกในระยะต่อไป ในขณะที่คลื่นกระแสลมตะวันออกได้เคลื่อนผ่าน ภาคตะวันออกเฉียงเหนือตอนล่าง ภาคตะวันออก และภาคกลาง ลักษณะเช่นนี้ทำให้บริเวณประเทศไทยมีสภาพอากาศแปรปรวนโดยมีฝนฟ้าคะนองและมีฝนตกหนักบางแห่งในระยะแรก หลังจากนั้นอากาศจะเย็นลง โดยเฉพาะในบริเวณภาคตะวันออกเฉียงเหนือ อุณหภูมิจะลดลง 4-6 องศาเซลเซียส และพื้นที่ที่มีผลกระทบเนื่องจากฝนตกหนักมีดังนี้ ,- วันที่ 23 พฤศจิกายน 2559 มีผลกระทบในบริเวณจังหวัดราชบุรี สมุทรสงคราม เพชรบุรี และประจวบคีรีขันธ์ รวมทั้งกรุงเทพมหานครและปริมณฑล, ,- วันที่ 24 พฤศจิกายน 2559 มีผลกระทบในบริเวณจังหวัดเพชรบุรี ประจวบคีรีขันธ์ ชุมพร สุราษฎร์ธานี และนครศรีธรรมราช ,ขอให้ประชาชนดูแลรักษาสุขภาพเนื่องจากอากาศที่เปลี่ยนแปลง สำหรับเกษตรกรควรเตรียมการป้องกันความเสียหายจากผลผลิตทางการเกษตรเนื่องจากฝนไว้ด้วย,สำหรับมรสุมตะวันออกเฉียงเหนือที่พัดปกคลุมภาคใต้และอ่าวไทยมีกำลังปานกลาง ทำให้ภาคใต้ยังคงมีฝนต่อเนื่องกับมีฝนตกหนักบางแห่ง คลื่นลมบริเวณอ่าวไทยมีกำลังปานกลาง โดยมีคลื่นสูงประมาณ 2 เมตร ขอให้ชาวเรือเดินเรือด้วยความระมัดระวังในช่วงเวลาดังกล่าว,        ,ประกาศ ณ วันที่ 23 พฤศจิกายน พ.ศ. 2559 เวลา 05.00 น.,กรมอุตุนิยมวิทยาจะออกประกาศฉบับต่อไป ในวันที่ 23 พฤศจิกายน พ.ศ. 2559 เวลา 11.00 น.,        ,วันชัย ศักดิ์อุดมไชย,อธิบดีกรมอุตุนิยมวิทยา
ประเทศไทยมีสภาพอากาศแปรปรวน โดยมีฝนฟ้าคะนองและมีฝนตกหนักบางแห่งในระยะแรก หลังจากนั้นอากาศจะเย็นลง ลดลง 4-6 องศาเซลเซียส บริเวณภาคตะวันออกเฉียงเหนือ โดยกรุงเทพมหานครและปริมณฑล มีฝนฟ้าคะนองและตกหนักบางแห่ง
ประกาศกรมอุตุ,อากาศแปรปรวน,ฝนฟ้าคะนอง,อากาศเย็น,กรมอุตุนิยมวิทยา